Държавен вестник, бр. 23, 2009 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  23
28. изпълнява функциите на секретариат на
Секторния подкомитет за наблюдение на про-
ектите по Програма ФАР “Обществен сектор/
Публични финанси”.”
Заключителна разпоредба
§ 3. Постановлението влиза в сила от деня на
обнародването му в “Държавен вестник”.
За министър-председател:
Емел Етем
За главен секретар на Министерския съвет:
Веселин Даков
4141
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
СПОРАЗУМЕНИЕ
между правителството на Република Бълга-
рия и правителството на Боливарска републи-
ка Венецуела за сътрудничество в областта на
здравеопазването и медицинските науки
(Утвърдено с Решение № 80 от 13 февруари
2009 г. на Министерския съвет. В сила от
19 февруари 2009 г.)
Правителството на Република България и пра-
вителството на Боливарска република Венецуе-
ла, наричани по-нататък “договарящи  страни”,
желаейки да развиват сътрудничество между двете
страни в областта на здравеопазването и меди-
цинските науки, се споразумяват за следното:
Член 1
Договарящите страни съдействат за разви-
тието и разширяването на сътрудничеството в
областта на здравеопазването и медицинските
науки на основата на равенство и взаимен инте-
рес в съответствие с действащото законодател-
ство във всяка от страните.
Член 2
Договарящите страни се ангажират да раз-
виват формите на сътрудничество по следните
начини:
• обмен на здравна и статистическа инфор-
мация;
• обмен на научномедицинска информация;
• обмен на специалисти;
• директни контакти между научноизследо-
вателски институти, медицински универ-
ситети, лечебни и здравни заведения;
• изпълнение на съвместни проекти.
Член 3
Договарящите страни насърчават и разви-
ват сътрудничеството в следните области:
• организация и управление на системата на
здравеопазване;
• лекарствена политика;
• обществено здравеопазване;
• профилактика на заразните и паразитните
болести и държавен санитарен контрол;
• диагностика и лечение на хроничните не-
заразни заболявания.
Освен изброените области двете страни мо-
гат допълнително да договорят и други области
на сътрудничество.
Член 4
Договарящите страни си съдействат за:
• обмен на информация в областта на фар-
мацията;
• улесняване регистрацията на лекарства;
• насърчаване директните контакти в об-
ластта на производството и търговията на
лекарствени продукти.
Член 5
Договарящите страни се информират взаим-
но за научните мероприятия с международно
участие в своите страни. За тази цел ще си из-
пращат ежегодно списъците на предстоящите
конгреси, симпозиуми и конференции през след-
ващата година.
Член 6
Договарящите страни координират своята
дейност в рамките на Световната здравна орга-
низация и други международни организации.
Член 7
Договарящите страни възлагат изпълнени-
ето на това споразумение на Министерството
на здравеопазването на Република България и
на Министерството на здравеопазването и со-
циалното развитие на Боливарска република
Венецуела. Министерствата на здравеопазва-
нето на двете страни подписват планове за сът-
рудничество, в които се уточняват финансови-
те условия на сътрудничеството.
Член 8
Договарящите страни създават работна гру-
па, включваща трима представители от всяка
страна. Работната група анализира и оценява
резултатите от сътрудничеството и разработва
двугодишни планове. Работната група се съби-
ра на всеки две години последователно във вся-
ка от страните.
Член 9
Договарящите страни осъществяват годи-
шен обмен на специалисти и експертни групи
на безвалутна основа в рамките на 50 дни го-
дишно. Страните съответно се информират за
имената, длъжностите, специалностите и ра-
ботните програми на предложените за обмен
експерти минимум 60 дни преди съгласувана-
та дата.